OzLabs/hebrew-wiki-articles huggingface dataset:
יחסי גואטמלה–יוון

יחסי גואטמלה–יוון הם היחסים הדיפלומטיים בין גואטמלה ויוון.

== סקירה כללית ==
יוון כוננה יחסים דיפלומטיים עם גואטמלה ב-2 ביולי 1965. יוון תמכה בתקיפות ביוזמות בינלאומיות למתן סיוע לגואטמלה למען הדמוקרטיזציה של המדינה והגנה על זכויות האדם, והיא גם הקצתה סיוע הומניטרי במספר הזדמנויות. הביטוי העיקרי של היחסים הבילטרליים הוא תמיכה הדדית של מועמדויות בתוך ארגונים בינלאומיים, במיוחד האומות המאוחדות. היחסים הפוליטיים הבילטרליים בין שתי המדינות ברמה טובה מאוד. יש מספר קטן של גואטמלים יוונים החיים בגואטמלה. הסחר בין גואטמלה ליוון הוא נרחב למדי. יוון היא המדינה האירופית במקום ה-7 (שווה ערך ל-5%) שמייבאת מגואטמלה, יותר מאשר צרפת ופולין.

== נציגויות דיפלומטיות ==
* גואטמלה מיוצגת ביוון באמצעות שגרירותה ברומא, קריית הוותיקן.
* יוון מיוצגת בגואטמלה באמצעות שגרירותה במקסיקו סיטי, מקסיקו.

== הערות שוליים ==
דניאל חן (קומיקאי)

דניאל חן (נולד ב-1986) הוא סטנדאפיסט ישראלי.

==ביוגרפיה==
דניאל חן גדל בתל אביב. בין גיל 13 ל-18 היה בבית מאסר לקטינים. בהשראת תקופה זו יצרו רון לשם והגר בן-אשר את סדרת הטלוויזיה "ילד רע". ב-15 באוגוסט 2023 פורסם כי הסדרה תשתתף בפסטיבל טורונטו.

מגיל 19 מופיע דניאל כסטנדאפיסט ובפברואר 2020, הצטרף כאורח ל"מועדון לילה" בערוץ 12.

בעקבות מגפת הקורונה שובש לוח השידורים וצילומי "מועדון לילה" הפסיקו. לאחר כמה חודשים חזר חן להופיע באולמות ובמועדונים, ובשנת 2021 חזר לטלוויזיה והצטרף לקאסט של "סיפורים מהכורסה".

במהלך משחקי מונדיאל 2022 הנחה את התוכנית "הנבחרת של דניאל" בכאן 11.

ביולי 2023 שיחק בתפקיד אורח בעונה השלישית של הסדרה "לבד בבית" המצליחה של כאן חינוכית.

== קישורים חיצוניים ==

* 
* [https://freethebear.podbean.com/e/הבדרןעםדניאל-חןלשחרר-אתהדב/ דניאל חן], בפודקאסט "לשחרר את הדב" עם דב נבון
* [https://podcasts.apple.com/lt/podcast/85-דניאל-חן/id1526258103?i=1000555322892 דניאל חן], בפודקאסט "חוויית הדור כאהן"
* 

==הערות שוליים==

קטגוריה:בדרנים ישראלים
קטגוריה:סטנדאפיסטים ישראלים
קטגוריה:קומיקאים יהודים ישראלים
קטגוריה:ישראלים שנולדו ב-1986
יחסי אוסטרליה–בורונדי

יחסי אוסטרליה–בורונדי הם יחסי החוץ בין אוסטרליה ובורונדי.

== סקירה כללית ==
בשנת 2018 חידשה אוסטרליה את יחסיה הדיפלומטיים עם בורונדי, מה שגרר ביקורת חריפה בקרב פליטים בורונדיים בשל הפרות זכויות אדם חמורות על ידי בורונדי. הפליטים מבורונדי באוסטרליה מוערכים בכמעט 2,120 לפי מפקד האוכלוסין של 2016 שערכה ממשלת אוסטרליה. באוגוסט 2019 פתחה בורונדי קונסוליה בפרת' בהשתתפות משלחת מכובדים מבורונדי, כולל הגברת הראשונה.

== נציגויות דיפלומטיות ==
* בורונדי מחזיקה באוסטרליה קונסוליה בפרת'.
* אוסטרליה מיוצגת בבורונדי באמצעות הנציבות העליונה שלה בניירובי, קניה.

== קישורים חיצוניים ==

== הערות שוליים ==
תליון פגמלין

תצלום התליון
תליון פגמלין (פיגמליון), הידוע גם כמדליון דואימס (בצרפתית: Douïmès) הוא מדליון או תליון זהב קטן שנמצא ב־1894 בנקרופוליס "דואימס"<ref>על הנקרופוליס וממצאיו ראו: </ref> בקרתחדשת העתיקה. זאת הכתובת הפיניקית העתיקה ביותר הידועה שנמצאה בצפון אפריקה.<ref name="BoardmanEdwards1992"></ref>

הכתובת כוללת התייחסות ל"פגמלין" (בכתיב חסר כנהוג בפיניקית), המתפרש כפיגמליון מלך צור – המלך בימיו נוסדה קרתחדשת על־ידי אחותו דידו.<ref name=":02"></ref><ref name=":13">יוסף בן מתתיהו, נגד אפיון, 1.18 (ראו ב[https://el.wikisource.org/wiki/Κατ'_Απίωνος/α מקור היווני]) – לפי מנאנדרוס מאפסוס</ref> מקובל כי התליון נוצר בנפרד מההקשר הארכאולוגי שלו, בשלב מוקדם יותר.<ref>Philip Schmitz, [https://www.academia.edu/1132476/_Deity_and_Royalty_in_Dedicatory_Formulae_The_Ekron_Store_Jar_Inscription_Viewed_in_the_Light_of_Judg_7_18_20_and_the_Inscribed_Gold_Medallion_from_the_Douïmès_Necropolis_at_Carthage_KAI_73_Maarav_15_2_2008_165_73_appeared_in_2009_ Deity and Royalty in Dedicatory Formulae: The Ekron Store-Jar Inscription Viewed in the Light of Judg 7:18, 20 and the Inscribed Gold Medallion from the Douïmès Necropolis at Carthage (KAI 73).] Maarav 15.2 (2008): 165–173: "Scholars understandably expressed disbelief about this identification: “it is easily conceivable that the gem was dedicated to Astarte and Pygmalion and in the process acquired the inscription,” mused M. Lidzbarski before reflecting on the difficulty of explaining a transliterated Greek name in an inscription of such apparently early date. The notion that the object must have become an heirloom, and is thus earlier than the tomb in which it was discovered, has had wide circulation. I agree that this is probably the best explanation of its archaeological context."</ref>

== הכתובת ==
הכתובת ידועה כ־KAI 73, ותוכנה הוא:

הכתובת פותחת בהקדשה לעשתרת ול"פגמלין" – הוא, כאמור, פיגמליון מלך צור; בהקשר זה הוא זוכה לכבוד אלוהי. השם "פדי" זהה לשם מלך עקרון מכתובת עקרון, מכתובות על חרסים מהעיר ומכתובות סנחריב;<ref>Philip Schmitz, [https://www.academia.edu/1132476/_Deity_and_Royalty_in_Dedicatory_Formulae_The_Ekron_Store_Jar_Inscription_Viewed_in_the_Light_of_Judg_7_18_20_and_the_Inscribed_Gold_Medallion_from_the_Douïmès_Necropolis_at_Carthage_KAI_73_Maarav_15_2_2008_165_73_appeared_in_2009_ Deity and Royalty in Dedicatory Formulae: The Ekron Store-Jar Inscription Viewed in the Light of Judg 7:18, 20 and the Inscribed Gold Medallion from the Douïmès Necropolis at Carthage (KAI 73).] Maarav 15.2 (2008): 165–173</ref><ref name=":022"></ref><ref> וכן ב־</ref> ייתכן שהשם מורכב מהרכיבים "פדי־חלץ", וייתכן שהשם הוא "פדי" בלבד. מקדיש הכתובת הקדישה לאחר שניצל ("חולץ") מאיזו צרה בידי ופיגמליון.

== ראו גם ==
* רשימת כתובות כנעניות וארמיות

== הערות שוליים ==

קטגוריה:ממצאים ארכאולוגיים ממתכת
קטגוריה:כתובות בפיניקית
קטגוריה:קרתגו
קטגוריה:צור
קולנוע אואזיס

מגדלי אואזיס
קולנוע אואזיס היה בית קולנוע שפעל ברמת גן בשנים 1970–2003.

== היסטוריה ==
קולנוע אואזיס פעל בפסאז' המחבר בין רחוב זבוטינסקי 84 לבין רחוב הרצל 75 - 77 ברמת גן. מעל הפסז' נבנו שני רבי קומות (מגדלי אואזיס), אחד ברחוב הרצל 75, שהכניסות שלו 75 א' ו-75 ב' נמצאות בפסאז', ואחד ברחוב הרצל 77. במפלס הרחוב, בין שני הבניינים, הוקם מרכז מסחרי. הקרקע עליה נבנו הבניינים והפסאז' נרכשה על ידי אבנר שלוש, נכדו של אהרון שלוש לפני מלחמת העולם השנייה.<ref></ref>

בשל מיקומו המרכזי וקלות הגישה אליו, נפתח בפסאז' כבר בשנת 1938 "קפה אואזיס".<ref></ref> בשנת 1948 ניגנה בו כל יום תזמורת .<ref></ref> בשנת 1952 התקיים בגן "קפה אואזיס" נשף קיץ לרגל פתיחת המכביה הרביעית. <ref></ref> בשנת 1953, האיגוד למען שיקום לוחמי חופש-של"ח ארגן ב"גן אואזיס" נשף קיץ מפואר.<ref></ref>

בית הקולנוע נפתח בשנת 1970 והופעל על ידי חברת רב-חן בתי קולנוע בע"מ. ראש העיר ד"ר ישראל פלד השתתף בפתיחת הקולנוע.<ref></ref> באולם הקולנוע התקיימו הקרנות יומית של סרטים והעלו הצגות והופעות של אומנים שונים. ב-1 ביוני 1970 התקיימה באולם הצגת הבכורה של המחזמר "שיער".<ref></ref>

בשנת 1973 הופיעה בקולנוע אואזיס להקת בי. בי. קינק.<ref></ref> בין הסרטים הרבים שהוקרנו בקולנוע אפשר להזכיר את "עליסה בארץ הפלאות" של אולפני וולט דיסני <ref></ref> ואת "שר הטבעות: שיבת המלך".

בית הקולנוע נסגר בשנת 2003. במקביל הופסקו כל פעילויות הפנאי והבידור במתחם והמתחם ננטש. בין הסיבות להפסקת הפעילות אפשר למנות חוסר כדאיות כלכלית, דרישה לעבור הליך סטטוטורי ותלונות של דיירי מגדלי אואזיס על פגיעה באיכות חייהם.<ref></ref>

== ראו גם ==
*רחוב הרצל (רמת גן)

== קישורים חיצוניים ==

== הערות שוליים ==

אואזיס
קטגוריה:רחוב הרצל (רמת גן)
פלורנס גיל

פלורנס גיל (באנגלית: Florence Gill; 27 ביולי 1877 – 19 בפברואר 1965) הייתה שחקנית ומדבבת בריטית.

בסרטי ההנפשה של וולט דיסני, גיל עשתה התמחות במשך 20 שנה בדיבוב תרנגולות, כולל קלרה קלאק, "התרנגולת הקטנה והחכמה" ועוד עופות שונים.<ref></ref>

גיל הייתה חברה בקאסט של קומדיית המצבים "Uncle Walter's Doghouse" בתוכנית הרדיו של NBC.<ref></ref> היא גם דיבבה את קלרה קלאק בתוכנית הרדיו "The Mickey Mouse Theatre of the Air" משנת 1938.

בנוסף לעבודתה בסרטי הנפשה, גיל הופיעה גם בסרטי לייב אקשן. בשנת 1935 היא ביצעה את חיקוי התרנגולת המוזיקלית שלה מול מיקרופון של רדיו בשתי סרטי קומדיה-מוזיקליים: "Every Night at Eight" ו-"Here Comes the Band".

גיל קבורה בבית הלוויות Chapel of the Pines Crematory שבלוס אנג'לס, קליפורניה.

== פילמוגרפיה ==
{| class="wikitable"
!שנה
!כותרת
!תפקיד
|-
|1931
|ציפורי נוצה
|תרנגולת
|-
| rowspan="3" |1934
|שפנים קטנים ומצחיקים
|תרנגולות
|-
|ההתרמה לבית היתומים
|קלרה קלאק
|-
|התרנגולת הקטנה והחכמה
| rowspan="2" |תרנגולת
|-
| rowspan="5" |1935
|הליכת התרנגול
|-
|Every Night at Eight
|הנרייטה
|-
|Welcome Home
|זמרת
|-
|Here Comes the Band
|אישה תרנגולת
|-
|Way Down East
|אישה במסיבה
|-
| rowspan="2" |1936
|מיקי מאוס באופרה
|קלרה קלאק
|-
|אמא פלוטו
|תרנגולת
|-
| rowspan="6" |1937
|Larceny on the Air
|רווקה זקנה
|-
|Mountain Music
|אישה
|-
|Ever Since Eve
|אנני - אשת הנקיון
|-
|She Had to Eat
|זמרת
|-
|החובבנים של מיקי
|קלרה קלאק
|-
|Mr. Dodd Takes the Air
|גברת קארי באוורס
|-
| rowspan="3" |1938
|סימפוניה חקלאית
|תרנגולות ותרנגול
|-
|ציד השועל
|קלרה קלאק
|-
|Self Control
|תרנגולים
|-
| rowspan="3" |1941
|Golden Eggs
|תרנגולות ותרנגול
|-
|השנים הטובות
|תרנגולים
|-
|הדרקון העקש
|עצמה/קלרה קלאק
|-
| rowspan="6" |1942
|Call Out the Marines
|אישה מבוגרת
|-
|Obliging Young Lady
|גברת הולירוד
|-
|Eagle Squadron
|קוקנית
|-
|התחתנתי עם מכשפה
|אישה משחקת שחמט
|-
|מסיבת יום ההולדת של מיקי
| rowspan="2" |קלרה קלאק
|-
|שעת המוזיקה
|-
|1943
|צ'יקן ליטל
|תרנגולת
|-
|1944
|Contrary Condor
|קונדורים
|-
|1945
|זה בעיניים
|תרנגולות
|-
|1949
|The Greener Yard
|תרנגולת
|-
|1951
|Chicken in the Rough
|תרנגולות ותרנגול
|}

== קישורים חיצוניים ==

* 

== הערות שוליים ==

קטגוריה:שחקניות קולנוע וטלוויזיה בריטיות
קטגוריה:שחקני קולנוע וטלוויזיה בריטים
קטגוריה:מדבבות בריטיות
קטגוריה:מדבבים בריטים
קטגוריה:בריטים שנולדו ב-1877
קטגוריה:בריטיות שנולדו ב-1877
קטגוריה:בריטים שנפטרו ב-1965
קטגוריה:בריטיות שנפטרו ב-1965
אס בגובה

אס בגובה הוא פודקאסט פוקר ישראלי בהגשת אייל ינאי ואלקנה גיגי איצקוביץ'. הפודקאסט כולל סיקור אירועים מרכזיים מעולם הפוקר, אירוח אורחים ישראלים ובינלאומיים, פינת ניתוח ידי פוקר והצצה למאחורי הקלעים של עולם הפוקר. הפודקאסט התחיל את פעילותו בשנת 2019 והיה לפודקאסט הפוקר הראשון בישראל.

הפודקאסט נקרא על שם יד הפוקר הידועה לשמצה "אס בגובה", או בשמה המקצועי "קלף גבוה" ("High card"). מגישי התוכנית מסיימים כל פרק במשפט "תזכרו אס בגובה זו לא יד לשלם איתה, זה פודקאסט".

בפודקאסט התארחו שחקני פוקר מקצוענים בינלאומיים כגון אנטוניו אספנדיירי (מעל 21 מיליון דולר זכיות באליפות העולם בפוקר), נורמן צ'אד ומלאני וייזנר . בגזרה הישראלית התארחו אלי אלעזרא, אסי משה, תימור מרגולין, אייל פלק שהצטרף כצלע שלישית להגיש בחלק מהפרקים ועוד שחקנים רבים ודמויות מוכרות מעולם הפוקר הישראלי.

את שיר הפתיחה של הפודקאסט כתב אשד אש וביצעו אשד אש, תומר ברזילאי ואייל ינאי שניגן על התופים. השיר המלא שודר בסוף פרק 60 של הפודקאסט.<ref>[https://open.spotify.com/episode/5qqMEyr4z6Zfj8lgvyF0mf?si=a95c678a4eb54575 אס בגובה – פרק 60], באתר ספוטיפיי </ref>

== קשר עם הקהילה ==
הפודקאסט מקיים אירועים שמתקיימים כחלק מהפעילות של "ראנר ראנר"<ref></ref> שהיא גם נותנת החסות הרשמית של הפודקאסט. באירועים אלו מוענקים פרסים מיוחדים לשחקני הפוקר שמצליחים להדיח את מגישי הפודקאסט מהטורניר. בחלק מהאירועים מוקלט פרק לייב מול קהל.

לפודקאסט יש דף פייסבוק רשמי בשם "אס בגובה – פודקאסט פוקר ישראלי" ובו מתקיימות פעילויות שונות, פרסום שמות האורחים שצפויים להתארח ואפשרות להפנות שאלות לאורחים ותכנים מעולם הפוקר.

== קישורים חיצוניים ==
* 
* 

== הערות שוליים ==

קטגוריה:פודקאסטים ישראליים
קטגוריה:פוקר
שיר בארבעה בתים

"שיר בארבעה בתים" הוא סינגל שהוקלט על ידי הזמרת הישראלית אילנית, ושבוצע לראשונה בפסטיבל הזמר והפזמון תשכ"ט. את מילות השיר כתב אהוד מנור, והלחין אותו נחום היימן. את השיר הוציאה לאור בשנת 1969 חברת התקליטים הד ארצי, כסינגל שלא מתוך אלבום אולפן.
בתקליט הפסטיבל מופיע הביצוע של אופירה גלוסקא.

== על השיר ==
כשמו, "שיר בארבעה בתים" מורכב מארבעה בתים בעלי מבנה דומה. תחילה רודפת אילנית אחרי השיר בשדה ירוק, בחשכת הליל, בדרכי עפר ובין המון אדם. עם זאת, הוא נקסם על ידי אוכלוסייה מסוימת אחרת. תחילה אלו הילדים, לאחר מכן האוהבים והחיילים ולבסוף הזמרים. לטענתה, בפיהם הוא יפה מאין כמוהו. לסיום, בארבעת הבתים היא שואלת "עד מתי, שירי, מפני תסתתר?". ב-18 במאי נכנס השיר למצעד הפזמונים השבועי של קול ישראל במקום השמיני. ב-15 ביוני עלה למקום השלישי – המיקום הגבוה ביותר אליו הגיע. לבסוף, ב-7 ביולי, לאחר שבעה שבועות צעידה רצופה, יצא השיר מהדירוג השבועי. במצעד הפזמונים העברי לשנת ה'תשכ"ט דורג "שיר בארבעה בתים" במקום ה-20.

נחום היימן סיפר שהוא ואהוד מנור התווכחו על שם השיר, ומשלא הגיעו להסכמה החליטו לקרוא לו כך, ללא קשר לתוכן שלו. 
נחום היימן עצמו הלחין כשנתיים קודם לכן את שיר בחמישה אקורדים, שגם בו השם מתייחס לצורה ולא לתוכן.

== מיקומי שיא ==

==קישורים חיצוניים==
* 

== הערות שוליים ==

קטגוריה:שירי 1969
קטגוריה:סינגלים מ-1969
קטגוריה:שירי אילנית
קטגוריה:שירים בעברית
קטגוריה:שירי פסטיבל הזמר והפזמון 1969
קטגוריה:שירים שנכתבו על ידי אהוד מנור
קטגוריה:שירים שהולחנו על ידי נחום היימן
קטגוריה:שירים על מוזיקה
קטגוריה:סינגלים בהוצאת הד ארצי
אילנית לילדים

אילנית לילדים הוא אלבום האולפן השני של הזמרת הישראלית אילנית. את האלבום הוציאה לאור באוקטובר 1970 חברת התקליטים הד ארצי בקטלוג YAN-14141. הוא פורסם על גבי תקליט בלבד, וממשיך את הכיוון האומנתי בו בחרה אילנית להתמקד בעמיחי בגבול ירדן, אילנית בשירי ילדים, אלבומה הקודם. בין השירים שהפכו למוכרים ומצליחים מאוד בזמר העברי לילדים הם "סבא ירח", שנכתב והולחן על ידי שייקה פייקוב ו"עד מאה ועשרים", שנכתב והולחן על ידי יחיאל מוהר סשה ארגוב.

== רשימת רצועות ==

== הערות שוליים ==

==קישורים חיצוניים==

קטגוריה:אלבומי 1970
קטגוריה:אלבומי אילנית
קטגוריה:אלבומים בעברית
קטגוריה:אלבומי חברת הד ארצי
יחסי אוסטרליה–סנגל

הערך החודשי של יצוא הסחורה האוסטרלית לסנגל (מיליוני [[דולר אוסטרלי) מאז 1988 <ref>Australian Bureau of Statistics 2013, ‘Senegal – Merchandise Exports, Country and Country Groups, FOB Value’, table 14a, [http://www.abs.gov.au/ausstats/abs@.nsf/mf/5368.0 International Trade in Goods and Services, Australia], cat. no. 5368.0, ABS, Canberra, December, column 191.</ref>]]
יחסי אוסטרליה–סנגל הם היחסים הדו-צדדיים בין אוסטרליה לסנגל.

== סקירה כללית ==
עד 2004 הנציב העליון של אוסטרליה בניגריה היה מוסמך גם בסנגל (יחד עם גאנה וגמביה).<ref name="BBC2004" /> בוב וויטי כיהן בתפקיד זה מינואר 2001, ואחריו אייין קמרון דיקי מפברואר 2004.<ref name="BBC2004"></ref> בשנת 2004 נפתחה נציבות אוסטרלית עליונה בגאנה,<ref name="Downer"></ref> והנציב העליון הוסמך לסנגל (יחד עם בורקינה פאסו, חוף השנהב, גינאה, ליבריה, מאלי, סיירה לאון וטוגו).<ref name="Ghana"></ref> ג'ונתן ריצ'רדסון היה הנציב העליון הראשון בתפקיד זה,<ref name="Downer" /> לאחר מכן החזיק ויליאם ויליאמס בתפקיד עד פברואר 2012, אז הוחלף על ידי ג'ואנה אדמסון.<ref name="Ghana" />

סנגל מוסמכת כיום לאוסטרליה דרך שגרירותה בטוקיו, יפן. <ref></ref>

במאי 2012 הוכרז כי אוסטרליה תקים שגרירות בדקר, סנגל, <ref></ref> שתהיה השגרירות האוסטרלית הראשונה במדינה אפריקאית דוברת צרפתית. <ref></ref> הבטחה זו סייעה לספק קולות אפריקאים לאוסטרליה כדי להשיג מושב במועצת הביטחון של האו"ם באוקטובר 2012.<ref name="Flitton"></ref> במאי 2013, ההבטחה נדחתה ללא הגבלת זמן עקב קיצוצים בתקציב במשרד החוץ והמסחר תחת ממשלת גילארד.<ref name="Flitton" />

== יחסי סחר ==
קוד הכרייה של סנגל משנת 2003 מבוסס על אלו של אוסטרליה וקנדה.<ref name="Erin" /> מנהל המכרות והגאולוגיה של סנגל מקדם באופן פעיל השקעות בכרייה באוסטרליה.<ref name="Paydirt"></ref> מספר חברות כרייה הרשומות בבורסת ניירות ערך האוסטרלית כולל BHP, <ref></ref> Mineral Deposits Limited, <ref></ref> Bassari Resources,<ref name="Paydirt" /> Erin Resources,<ref name="Erin"></ref> ו-First Australian Resources (בשיתוף עם Petrosen, חברת הנפט הלאומית של סנגל),<ref name="FARSenegal"></ref> <ref></ref> יש פרויקטים בסנגל, בעיקר כריית זהב, חולות מינרליים, <ref></ref> ונפט וגז.<ref name="FARSenegal" />

== קישורים חיצוניים ==

== הערות שוליים ==
יחסי גרנדה–יוון

יחסי גרנדה–יוון הם היחסים הדיפלומטיים בין גרנדה ויוון.

== סקירה כללית ==
יוון כוננה יחסים דיפלומטיים עם גרנדה ב-20 ביולי 1982. יוון סיפקה לגרנדה סיוע לפיתוח וסיוע הומניטרי בעבר. על פי נתונים מהמשרד הקונסולרי של השגרירות בקראקס, אין יוונים המתגוררים בגרנדה.

== נציגויות דיפלומטיות ==
* גרנדה אינה מיוצגת ביוון לא בדרג השגרירות ולא בדרג הקונסוליה.
* יוון מיוצגת בגרנדה באמצעות שגרירותה בקראקס, ונצואלה.

== קישורים חיצוניים ==

== הערות שוליים ==
יחסי הרפובליקה הדומיניקנית – יוון

יחסי הרפובליקה הדומיניקנית–יוון הם היחסים הדיפלומטיים בין הרפובליקה הדומיניקנית ויוון.

== סקירה כללית ==
היחסים הבילטרליים בין המדינות טובים מאוד, אם כי מוגבלים. קיים שיתוף פעולה טוב בין שתי המדינות במסגרת ארגונים בינלאומיים ובתמיכה הדדית במועמדויות. יוון סיפקה לרפובליקה הדומיניקנית סיוע לפיתוח בעבר.

== נציגויות דיפלומטיות ==
* הרפובליקה הדומיניקנית מיוצגת ביוון באמצעות שגרירותה ברומא, קריית הוותיקן.
* יוון מיוצגת ברפובליקה הדומיניקנית באמצעות שגרירותה בקראקס, ונצואלה, ובנוסף מחזיקה קונסוליית כבוד בסנטו דומינגו.

== קישורים חיצוניים ==

== הערות שוליים ==
בנצי (דמות)

בנציון וייס או בקיצור בנצי היא דמות בדיונית מסדרת סרטי "אסקימו לימון", אחד מגיבורי סרטי הסדרה.

בנצי הוא נער החי בתל אביב בשנות החמישים, הוא בן יחיד להוריו סוניה ורומק שעלו מפולין, חברו הטוב הוא מומו, הוא מתאהב בנילי אשר מאוהבת במומו, לאחר שמסתבר שנילי בהריון כתוצאה ממערכת יחסים עם מומו הוא נפרד ממנה, כתוצאה מכך בנצי מסתכסך עם מומו, הוא עוזר לנילי להתמודד עם המצב שנקלעה אליו, הוא עוזר לה לגייס כסף על מנת לבצע הפלה ובין היתר מוכר את אופניו בשביל כך, הוא אף מלווה אותה בתהליך, בסוף הסרט בנצי הולך למסיבת יום ההולדת של נילי אך כשהוא בא למטבח הוא מגלה את נילי ומומו מתנשקים וליבו נשבר.

בסרט השני "יוצאים קבוע" בנצי מתאהב בתמי, אך היא מסרבת בתחילה לקיים יחסי מין איתו, בעוד ברכה, חברתו של יודל'ה מאוהבת בו בסתר.

בסרט "שפשוף נעים" בנצי הוא חבר של נורית אך נילי חוזרת לעיר ומעוררת רגשות בבנצי, לאחר מכן מתברר כי נילי מרבה להחליף בני זוג בתדירות גבוהה.

בסרט "ספיחס" הוא מתגייס לצבא ומתאהב בחיילת רינה גרין, אשר בתחילה הוא מעמיד בפניה פנים שהוא קצין.

בסרט "רומן זעיר" הוא מפתח מערכת יחסים עם גילי, אחות של מומו.

בסרט "הרימו עוגן" עובד כמלח בספינת תענוגות, הוא מתאהב בדנה, בתו של הרב חובל אך אביה לא מסכים שבתו תצא עם מלח פשוט.

בנצי גולם על ידי יפתח קצור, בסרט החידוש לסדרה "אסקימו לימון: החגיגה נמשכת" הוא גולם על ידי אלעד סטפנסקי, בסרט העיבוד האמריקאי לאסקימו לימון "הבתול האמריקאי האחרון" הדמות המקבילה לבנצי היא גרי והיא גולמה על ידי לורנס מונסון.

הדמות מבוססת על הבמאי ויוצר הסרט בועז דוידזון.

== קישורים חיצוניים ==
* 

קטגוריה:דמויות קולנועיות
קטגוריה:אסקימו לימון
קטגוריה:ישראלים בדיוניים
יחסי לאוס – סן מרינו

יחסי לאוס–סן מרינו הם היחסים הדיפלומטיים הרשמיים שבין הרפובליקה הדמוקרטית העממית של לאוס לבין הרפובליקה המרוממת של סן מרינו.

== סקירה כללית ==
שרי החוץ של שתי המדינות נפגשו ב-28 בספטמבר 2018 במטה האו"ם והחליטו על כינון יחסים דיפלומטיים בין המדינות. שתי המדינות כוננו יחסים דיפלומטיים ב-17 בדצמבר 2018.

== נציגויות דיפלומטיות ==
* סן מרינו אינה מיוצגת בלאוס בשום דרג, לא בדרג השגרירות ולא בדרג הקונסולרי.
* לאוס אינה מיוצגת בסן מרינו בשום דרג, לא בדרג השגרירות ולא בדרג הקונסולרי.

== קישורים חיצוניים ==

== הערות שוליים ==
יחסי סן מרינו – קמבודיה

יחסי סן מרינו–קמבודיה הם היחסים הדיפלומטיים הרשמיים שבין הרפובליקה המרוממת של סן מרינו לבין ממלכת קמבודיה.

== סקירה כללית ==
שתי המדינות כוננו יחסים דיפלומטיים ב-12 באפריל 2011. שתי המדינות משתפות פעולה במגוון ארגונים בינלאומיים, ובכלל זה באו"ם. אך אינן מיוצגות זו בשטחה של זו, לא בדרג שגרירות ואף לא בדרג הקונסולרי.

== קישורים חיצוניים ==

== הערות שוליים ==
טביעת אצבע ציבורית

בקריפטוגרפיה, טביעת אצבע ציבורית היא מפתח ציבורי מקוצר, המשמש לזיהוי מפתח ציבורי ארוך יותר. טביעת האצבע המקוצרת נוצרת באמצעות החלת פונקציית גיבוב קריפטוגרפית על המפתח הציבורי הארוך.

==יצירת טביעת אצבע ציבורית==
טביעת אצבע ציבורית נוצרת בדרך כלל במספר שלבים.

ראשית יש לייצר מפתח ציבורי. למפתח זה אפשר להצמיד מידע נוסף, כמו גרסת פרוטוקול ה-PGP בה יש להשתמש, או תעודת X.509 של בעל המפתח. מפתח ציבורי המופק במערכת RSA הוא באורך של 1024 סיביות או יותר.

לאחר יצירת מפתח ציבורי, עם אפשרות למידע נלווה, ניתן להפיק ממנו טביעת אצבע ציבורית באמצעות הפעלת פונקציית גיבוב קריפטוגרפית כמו SHA-1 או SHA-2.

בדרך כלל טביעת אצבע ציבורית היא באורך של 128 או 160 סיביות, והיא מוצגת כרצף קבוצות תווים בבסיס הקסדצימלי. לדוגמה, טביעת אצבע בת 128 סיביות יכולה להיות מוצגת באופן הבא:

43: 51: 43: a1: b5: fc: 8b: b7: 0a: 3a: a9: b1: 0f: 66: 73: a8

==שימוש בטביעות אצבע ציבורית לצורכי אימות==
טביעות אצבע ציבורית יכולה לשמש לצורכי אימות זהות.

לדוגמה, אם אליס מקבלת מבוב מפתח ציבורי ומעוניינת לוודא שהוא אכן שייך לבוב, היא יכולה לבקש ממנו את טביעת האצבע הציבורית שלו ולוודא שהיא מתאימה למפתח.

ניתן לאתר טביעת אצבע ציבורית באמצעות מנוע חיפוש, כדי לוודא שהמפתח הציבורי בו משתמשים אכן שייך לשולח ולא הוחדר באופן זדוני, למשל במקרה של התקפת אדם בתווך.

אחד היישומים של טביעת אצבע ציבורית הוא הזדהות באמצעות OpenSSH בגרסאות השרת של Microsoft Windows.

==אבטחת טביעת אצבע ציבורית==
האיום העיקרי על טביעת אצבע ציבורית הוא "" ("preimage attack"), במהלכה התוקף מגדיר שני מפתחות ציבוריים שמתאימים לטביעת אצבע אחת. במקרה כזה התוקף יכול להתחזות לאדם אחר. הוא יכול להציג את המפתח הציבורי שלו ולומר "שימו לב, טביעת האצבע מתאימה". בפועל, מקרים אלה נדירים.

איום משני הוא התקפת התנגשויות. במקרה זה התוקף בונה זוגות מפתחות ציבוריים המתאימים לטביעת האצבע הציבורית שלו. זוהו מספר התקפות כאלה שגרמו לתקלות מערכתיות שונות.

ייתכן כי איומים אלה יגרמו לשימוש גובר בפונקציות גיבוב קריפטוגרפיות חדישות יותר, כגון SHA-256.

==הערות שוליים==

קטגוריה:מפתח ציבורי
יחסי מיאנמר – סן מרינו

יחסי מיאנמר–סן מרינו הם היחסים הדיפלומטיים שבין הרפובליקה של איחוד מיאנמר לבין הרפובליקה המרוממת של סן מרינו.

== סקירה כללית ==
שתי המדינות לא מקיימות יחסים דיפלומטיים ישירים, אולם מקיימות יחסים דיפלומטיים עקיפים, בין השאר באמצעות שגריר סן מרינו לאיגוד מדינות דרום-מזרח אסיה, שבו חברה גם מיאנמר, אשר מונה לראשונה באוקטובר 2017.

== קישורים חיצוניים ==

== הערות שוליים ==
פרנקו אקוסטה

פרנקו אקוסטה מצ'אדו (בספרדית: Franco Acosta Machado; 5 במרץ 1996 – 6 במרץ 2021) היה כדורגלן אורוגוואי ששיחק בעמדת החלוץ.

== קריירת מועדונים ==
אקוסטה נולד במונטווידאו שבאורוגוואי, ובשנת 2009 הצטרף למחלקת הנוער של פניקס. ב-23 בנובמבר 2013 ערך את הופעת הבכורה שלו בקבוצה הבוגרת של המועדון, בהפסד 1-0 לליברפול מונטווידאו במסגרת ליגת העל האורוגוואית. הוא ערך 20 הופעות ליגה במדי המועדון, בהן הבקיע שלושה שערים.

ב-19 בינואר 2015 חתם אקוסטה על חוזה לחמש עונות וחצי בוויאריאל מלה ליגה, והחל לשחק בקבוצת המילואים של המועדון. בהמשך הושאל לראסינג סנטנדר מהליגה הספרדית השלישית, ולבוסטון ריבר ופלאסה קולוניה מליגת העל האורוגוואית.

בסוף שנת 2019 עזב אקוסטה את ויאריאל ונשאר ללא קבוצה, עד שב-10 באוגוסט 2020 חתם באתנאס מליגת המשנה האורוגוואית.

== מותו ==
ב-6 במרץ 2021, יום לאחר יום הולדתו ה-25, נעלם אקוסטה לאחר שניסה לעזור לאחיו לחצות בשחייה את נהר ארויו פנדו . ב-8 במרץ, יומיים לאחר מכן, התגלתה גופתו ונקבע מותו.

== קישורים חיצוניים ==

== הערות שוליים ==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:כדורגלני פניקס
קטגוריה:כדורגלני ראסינג סנטנדר
קטגוריה:הרוגי טביעה
קטגוריה:כדורגלנים שמתו במהלך הקריירה
קטגוריה:אורוגוואים שנולדו ב-1996
קטגוריה:אורוגוואים שנפטרו ב-2021
יחסי סן מרינו – קירגיזסטן

יחסי סן מרינו–קירגיזסטן הם היחסים הדיפלומטיים שבין הרפובליקה המרוממת של סן מרינו לבין הרפובליקה הקירגיזית.

== סקירה כללית ==
שתי המדינות כוננו יחסים דיפלומטיים ב-20 בספטמבר 2004. בספטמבר 2019 הסמיכה קירגיזסטן את נציגותה לאו"ם בז'נבה, שווייץ שתייצג אותה גם בסן מרינו.

== נציגויות דיפלומטיות ==
* קירגיזסטן מיוצגת בסן מרינו באמצעות נציגותה לאו"ם בז'נבה, שווייץ.
* סן מרינו אינה מיוצגת בקירגיזסטן לא בדרג השגרירות ולא בדרג הקונסוליה.

== קישורים חיצוניים ==

== הערות שוליים ==
נבחרת גביע הפדרציה של קזחסטן

נבחרת גביע הפדרציה של קזחסטן היא נבחרת הטניס של קזחסטן המשחקת בגביע הפדרציה העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1995. לפני זה טניסאיות קזחיות היו חלק של נבחרת ברית המועצות.

נכון לשנת 2022 שיחקה דרום אפריקה מאז תחילת השתתפותה בגביע הפדרציה 101 משחקים בינלאומיים, בהם ניצחה 53 מפגשים.

בגביע בילי ג'ין קינג 2022 הנבחרת שיחקה במשחקי הגמר. שיפור בביצועי הנבחרת נרשם לאחר השתלבותה של ילנה ריבאקינה בסגל. 

==תוצאות בגביע הפדרציה==

==קישורים חיצוניים==

* [https://www.billiejeankingcup.com/en/team/kaz נבחרת טניס הנשים של רומניה] - דף הנבחרת מאתר גביע הפדרציה

==הערות שוליים==

קזחסטן
טניס
יחסי סן מרינו – סרי לנקה

יחסי סן מרינו–סרי לנקה הם היחסים הדיפלומטיים שבין הרפובליקה המרוממת של סן מרינו לבין הרפובליקה הדמוקרטית הסוציאליסטית של סרי לנקה.

== סקירה כללית ==
שתי המדינות כוננו יחסים דיפלומטיים ב-7 ביוני 2012. 
שתי המדינות נהנות משיתוף פעולה הדוק בפורומים רב-צדדיים, במיוחד באו"ם ובסוכנויות מיוחדות כבר כמה עשורים. שתי המדינות ממשיכות לבחון דרכים לחזק עוד יותר את היחסים הבילטרליים בתחומים של שיתוף פעולה מועיל הדדי. הפגישה הרשמית הראשונה בין שני שרי החוץ של סרי לנקה וסן מרינו התקיימה בשנת 2012 יחד עם החתימה על ההסכם על כינון יחסים דיפלומטיים.

== יחסי סחר ==
סרי לנקה מייצאת ביגוד לסן מרינו ומייבאת ממנה מוצרים כימיים.

== נציגויות דיפלומטיות ==
* סרי לנקה מיוצגת בסן מרינו באמצעות שגרירותה ברומא, איטליה.
* סן מרינו אינה מיוצגת בסרי לנקה לא בדרג השגרירות ולא בדרג הקונסוליה.

== קישורים חיצוניים ==

== הערות שוליים ==
יחסי בהוטן–פקיסטן

יחסי בהוטן–פקיסטן הם יחסי החוץ בין בהוטן לפקיסטן, הקיימים לפחות מאז 2004. שתי המדינות חברות בארגון הדרום-אסיאתי לשיתוף פעולה אזורי (SAARC) ובאו"ם. לאף אחת מהמדינות אין שגריר תושב.

שתיהן מדינות בהימלאיה ויש להן שתי שכנות משותפות - סין והודו. לבהוטן יש יחסים קרובים עם הודו בעוד לפקיסטן יש יחסים קרובים עם סין, אולם היחסים של פקיסטן עם הודו מתוחים יותר, ולכן הודו ראתה לעיתים את הגישה הפקיסטנית לבהוטן בחשדנות.<ref name="Maitra"></ref>

== היסטוריה ==
לבהוטן ופקיסטן היו קשרים במשך מאות שנים.<ref name="Arif"></ref>

בשנת 1971, בהוטן הייתה אחת המדינות הראשונות שהכירו ההתנתקותה של מזרח פקיסטן כבנגלדש עצמאית. <ref></ref> <ref></ref> <ref></ref>

== מלגות ==
פקיסטן מציעה מלגות לסטודנטים בהוטנים, במיוחד ברפואה ובהנדסה.<ref name="Times2011"></ref>

== יחסי סחר ==
היצוא העיקרי מפקיסטן הוא חוטי כותנה, פריטי טקסטיל, בד כותנה (ארוג), מוצרי ספורט ועור. היבוא של פקיסטן כולל יוטה גולמית, גומי גולמי, זרעי שמן, שעם וחומרים/מוצרים כימיים. שיתוף הפעולה הכלכלי בין שתי המדינות הוא מזערי, בשל תעריפי הובלה גבוהים וקשיים בגישה לבהוטן ללא מוצא לים. <ref></ref> בשנים 2008–2009 סך הסחר הדו-צדדי הסתכם ביותר מחצי מיליון דולר.<ref name="PCCI"></ref>

בתקופה 2007–2011 רק 11 פקיסטנים ביקרו בבהוטן כתיירים. <ref></ref>

== ביקורים ==
היו מגעים קבועים בין מנהיגי שתי מדינות בפורומים בינלאומיים שונים , מלבד פסגות SAARC. בהוטן השתתף בפסגת SAARC ה-12 באסלאמאבאד בינואר 2004. בשולי הפסגה, נשיא וראש ממשלת פקיסטן קיימו פגישות דו-צדדיות עם ראש ממשלת בהוטן. <ref></ref> בנובמבר 2004, ראש ממשלת פקיסטן, שאוקאט עזיז, עמד בראש משלחת רשמית לבהוטן, שהעלתה חשד אצל שכנתם המשותפת, הודו, כי פקיסטן עלולה לנסות לחבל באינטרסים ההודיים בבהוטן.

במרץ 2011, ראש ממשלת בהוטן, ליונשן ג'יגמה יוסר ת'ינלי, הוביל משלחת בת שלושה ימים לפקיסטן, ונפגש עם ראש ממשלת פקיסטן, יוסוף רזא גילאני. הם כיסו מגוון נושאים דו-צדדיים, כולל קשרים כלכליים, מסחריים, השקעות, חינוכיים ותרבותיים.

ביוני 2012, משלחת של נזירים בודהיסטים מבהוטן, שנסעה עם השגריר, התקבלה בחום על ידי שר החוץ של פקיסטן, שהדגיש את הצורך במגע אישי ובין-דתי בין המדינות. בשנת 2018, משלחת בהוטנית המורכבת משגריר בהוטן ומנזירים בודהיסטים ביקרה באתרי מורשת בודהיסטים במחוז מרדן, פקיסטן. <ref></ref>

== ייצוג דיפלומטי ==
לאף אחת מהמדינות אין שגריר תושב. שגרירות פקיסטן בבנגלדש מוסמכת לבהוטן.<ref name=":0"></ref> נכון לשנת 2022, השגריר המיועד של בהוטן בפקיסטן הוא רינצ'ן קונצסיל,<ref name=":0" /> ואילו עמראן אחמד סידיקי הוא השגריר הפקיסטני בבהוטן. <ref></ref>

== הערות שוליים ==
יחסי ברוניי–פקיסטן

יחסי ברוניי–פקיסטן הם היחסים הדיפלומטיים בין פקיסטן וברוניי. היחסים בין המדינות מאוד חמים וידידותיים, בעיקר בגלל ששתיהן מדינות מוסלמיות וחברות בארגון לשיתוף פעולה אסלאמי. שתי המדינות הן חברות בחבר העמים הבריטי. כדי לטפח את הקשרים בין שתי המדינות, הוקמה בשנת 2008 אגודת הידידות ברוניי–פקיסטן (BPFA) <ref></ref>

== היסטוריה ==
במקור פקיסטן לא תמכה באי-הכללה של ברוניי לפדרציה של מלזיה, כשם שלא תמכה בהפרדת סינגפור. מאוחר יותר, היחסים בין המדינות כוננו ב-9 בפברואר 1984 כאשר מלזיה כוננה יחסים עם ברוניי. <ref></ref>

== יחסי סחר ==
קשרי הסחר בין שתי המדינות קטנים, בעיקר בגלל גודלה הקטן של ברוניי. היקף הסחר הנוכחי בין שתי המדינות עומד על 5 מיליון דולר. <ref>[http://news.dawn.com/wps/wcm/connect/dawn-content-library/dawn/news/business/trade-volume-between-pak-brunei-darussalam-reaches-$5m-jd-04 Trade volume between Pak-Brunei reaches $5m] </ref> כדי לטפח סחר והשקעות בין שתי המדינות, הוקמה חברת ההשקעות המשותפת פקיסטן-ברוניי בנובמבר 2006. <ref></ref> תחומים כמו מגזר הנפט והגז, נדל"ן, מלונאות, טלקומוניקציה ופרויקטים של בשר חלאל הם חלק מהסקטורים שבהם שתי המדינות יכולות להפיק תועלת.

== שיתוף פעולה ביטחוני ==
שיתוף הפעולה הביטחוני בין שתי המדינות נותר חזק. ברוניי ופקיסטן חתמו על מזכר הבנות בנושא שיתוף פעולה בהגנה ב-19 במאי 2004. <ref>[http://www.mindef.gov.bn/MOD_Brunei/index.php/news-mainmenu2-92/832-pakistan-dmod-courtesy-call-2010 Brunei & Pakistan Discuss Defence Cooperation] </ref> פקיסטן אימנה עד כה עד 100 ברוניאנים באקדמיות הצבאיות הפקיסטניות. <ref></ref> בנובמבר 2008, ערך שר ההגנה של פקיסטן, לוטננט גנרל (Rtd) אתאר עלי, ביקור רשמי ברוניי כדי להגביר את שיתוף הפעולה הביטחוני בין שתי המדינות. <ref></ref> באוקטובר 2010, ספינת הצי הפקיסטנית (PNS) SAIF עגנה בנמל מוארה כדי לחגוג את יחסי ההגנה והרצון הטוב בין ברוניי לפקיסטן. <ref>[http://www.brudirect.com/index.php/2010100230356/Local-News/pakistan-brunei-celebrate-defence-ties-and-goodwill.html Pakistan, Brunei Celebrate Defence Ties And Goodwill]</ref>

פקיסטן הייתה אמורה להשתתף בתערוכת ההגנה הבינלאומית של ברוניי השלישית (BRIDEX 2011), והזמינה את ברוניי להשתתף בתערוכת ההגנה הבינלאומית והסמינר (IDEAS 2010). <ref></ref> פקיסטן גם הזמינה את כוחות הצי של ברוניי להשתתף בתרגיל הימי הרב-לאומי של פקיסטן. בפברואר 2020 ביקר זפאר מחמוד עבאסי, ראש הסגל הימי של הצי הפקיסטני, ברוניי, שם סייר בספינת סיור ימית מסדרת דרוסלם. <ref></ref> <ref></ref>

== נציגויות דיפלומטיות ==
* פקיסטן מחזיקה נציבות עליונה בבנדר סרי בגוואן. <ref>[http://www.mofa.gov.pk/darussalam/ High Commission of Pakistan in Bandar Seri Begawan, Brunei]</ref>
* ברוניי יש נציבות עליונה באסלאמאבאד. <ref></ref>

== הערות שוליים ==
יחסי פקיסטן–קמבודיה

יחסי פקיסטן–קמבודיה הם יחסי החוץ בין הרפובליקה האסלאמית של פקיסטן לממלכת קמבודיה.

== סקירה כללית ==
קמבודיה הכירה בפקיסטן ב-26 באוגוסט 1947, וב-18 בינואר 1957 כוננו שתי המדינות יחסים דיפלומטיים. אחד הסימנים הראשונים לחיזוק היחסים הגיע באפריל 2004, כאשר פקיסטן וקמבודיה הסכימו לקדם ולפתח יחסים רב-צדדיים למען יציבות, שלום וביטחון בדרום אסיה, דרום-מזרח אסיה ובמובן הרחב יותר לכל אזור אסיה פסיפיק. ממשלת פקיסטן התחייבה להכשיר מספר רב של סטודנטים קמבודיים לצורך קבלת הכשרה במוסדות שונים של תעופה אזרחית וכוחות הגנה בפקיסטן.

== נציגויות דיפלומטיות ==
* פקיסטן מחזיקה בקמבודיה שגרירות בפנום פן.
* קמבודיה מיוצגת בפקיסטן באמצעות שגרירותה בניו דלהי, הודו, ובנוסף מחזיקה קונסוליית כבוד בלאהור. <ref></ref>

== קישורים חיצוניים ==

== הערות שוליים ==
יחסי בלארוס–פקיסטן

יחסי בלארוס–פקיסטן הם היחסים הנוכחיים וההיסטוריים בין בלארוס לפקיסטן. פקיסטן הייתה אחת המדינות הראשונות שהכירו בבלארוס לאחר פירוק ברית המועצות ב-1991.

== יחסים כלכליים ==
פקיסטן ובלארוס יזמו מיזמים משותפים (JVs) בתעשיות הטקסטיל, התרופות והתאורה, תוך שיתוף טכנולוגיות האחת עם השנייה.

היבוא של פקיסטן מבלארוס עמד על 42.65 מיליון דולר וכלל בעיקר טרקטורים (62.04%), חוטים מלאכותיים (13.01%) וצמיגי גומי (8.06%).<ref name="Tribune1"></ref> בלארוס שיבחה את תפקידה ומאמציה של פקיסטן בהבאת שלום ויציבות לעולם על ידי מאבק בטרור והציעה את תמיכתה המלאה של ארצו במאבק זה.<ref name="samaa"></ref>

== ביקורים רשמיים ==
נשיא בלארוס אלכסנדר לוקשנקו ביקר בפקיסטן ב-29 במאי 2015 בביקור ממלכתי בן יומיים ושוב ב-4 באוקטובר 2016.<ref name="dawn1"></ref> הנשיא לוקשנקו קיים פגישות עם ממנון חוסיין ונוואז שריף במהלך ביקורו, ונחתמו מספר הסכמים ומזכרי הבנות חשובים בין שתי המדינות.<ref name="dawn2"></ref>

ב-11 באוגוסט 2015 ערך ראש ממשלת פקיסטן ביקור ממלכתי בן יומיים בבלארוס.<ref name="dunyanews"></ref>

ראש ממשלת פקיסטן עימראן ח'אן פגש את הנשיא לוקשנקו בשולי ארגון שאנגחאי לשיתוף פעולה שנערך בבישקק, קירגיזסטן ב-14 ביוני 2019. שני ראשי המדינות הסכימו לקיים יותר חילופי דברים פוליטיים ולהגביר את שיתוף הפעולה הכלכלי, המסחרי וההשקעות. <ref></ref>

== הסכמים ==
פקיסטן ובלארוס חתמו על מספר הסכמים ומזכרי הבנות (MoUs) כדי לחזק את הקשרים הרב-גוניים ביניהן במיוחד בתחומי המסחר, החינוך והתרבות.<ref name="Tribune"></ref>

== נציגויות דיפלומטיות ==
* פקיסטן מחזיקה בבלארוס שגרירות במינסק.
* בלארוס מחזיקה בפקיסטן שגרירות באסלאמאבאד.

== קישורים חיצוניים ==

== הערות שוליים ==
יחסי מזרח טימור – פקיסטן

יחסי מזרח טימור–פקיסטן הם היחסים הבילטרליים בין מזרח טימור ופקיסטן.

== סקירה כללית ==
שתי המדינות כוננו יחסים דיפלומטיים זמן קצר לאחר עצמאותה של מזרח טימור בשנת 2002. שתי המדינות נהנות מיחסים לבביים. הדיפלומט הפקיסטני לשעבר מר ג'משד מרקר שניהל בהצלחה את משאל העם במזרח טימור כנציג המיוחד של מזכ"ל האו"ם נערץ מאוד בקרב הנהגת מזרח טימור. באופן דומה, חברי כוחות ההגנה הפקיסטניים מילאו תפקידים חשובים כחלק מכוחות שמירת השלום של האו"ם במזרח טימור. ממשלת מזרח טימור העניקה עיטורים לרבים מקציני הצבא בשנים האחרונות, שהיו חלק מכוח שמירת השלום במזרח טימור. ב-26 באפריל 2017, שגריר פקיסטן באינדונזיה קרא לסגן שר הבריאות של מזרח טימור שביקר בג'קרטה לתמוך במועמדותה של פקיסטן לארגון הבריאות העולמי (WHO).

קיימת קהילה קטנה של כ-100 פקיסטנים במזרח טימור. רובם אנשי עסקים קטנים העוסקים בחייטות ולמעטים מהם יש משרות פרטיות במגזרים שונים. לאחר ליברליזציה של הגבלות ויזה על ידי ממשלת אינדונזיה, פקיסטנים המתגוררים במזרח טימור יכולים כעת לנסוע בקלות דרך אינדונזיה בזמן שהם נוסעים מ/אל פקיסטן. הקהילה הפקיסטנית גם הקימה את איגוד הפקיסטנים במזרח טימור (APTL) במאי 2017. הארגון עורך קבלות פנים בימים הלאומיים של פקיסטן ומזמין גם את הקהילה הדיפלומטית. העמותה גם מסייעת בפתרון בעיות הקהילה.

== יחסי סחר ==
יחסי הסחר בין שתי המדינות צוברים תאוצה. הייצוא של פקיסטן למזרח טימור בשנת 2018 הסתכם ב-11.6 מיליון דולר, עלייה של 485% מאז השנים הקודמות. המוצרים העיקריים הם דגנים, סוכר וממתקים, ירקות אכילים ומוצרים פרמצבטיים. סך היבוא של מזרח טימור באותה שנה היה קצת יותר מחצי מיליארד דולר.

== נציגויות דיפלומטיות ==
* מזרח טימור מחזיקה בפקיסטן קונסוליית כבוד בקראצ'י.
* פקיסטן מיוצגת במזרח טימור באמצעות שגרירותה בג'קרטה, אינדונזיה.

== קישורים חיצוניים ==

== הערות שוליים ==
יחסי יוון–נמיביה

יחסי יוון–נמיביה הם היחסים הדיפלומטיים והכלכליים בין יוון לנמיביה.

== סקירה כללית ==
שתי המדינות כוננו יחסים דיפלומטיים ב-9 באוגוסט 1990, זמן קצר לאחר שדרום-מערב אפריקה קיבלה את עצמאותה מדרום אפריקה והוכרה כנמיביה. היחסים בין המדינות טובים מאוד. מעט מאוד יוונים מתגוררים בנמיביה ואין קהילה יוונית מאורגנת במדינה.

== נציגויות דיפלומטיות ==
* יוון מיוצגת בנמיביה באמצעות שגרירותה בפרטוריה, דרום אפריקה.
* נמיביה מיוצגת ביוון באמצעות שגרירותה בלונדון, הממלכה המאוחדת, ובנוסף מחזיקה קונסוליית כבוד באתונה.

== קישורים חיצוניים ==

== הערות שוליים ==
יחסי לטביה–ליכטנשטיין

יחסי לטביה–ליכטנשטיין הם היחסים הדיפלומטיים שבין הרפובליקה של לטביה לבין נסיכות ליכטנשטיין. 

== סקירה כללית ==
שתי המדינות כוננו יחסים דיפלומטיים ב-24 באוקטובר 1991, זמן קצר לאחר פירוק ברית המועצות. ב-6 בדצמבר 1994 נפגש שר החוץ של לטביה ולדאס בירקבה עם שר החוץ של ליכטנשטיין, מרקוס ביכל, במהלך ועידת OSCE בבודפשט. ב-1–2 ביולי 2002, ביקר שר החוץ של ליכטנשטיין, ד"ר ארנסט יוזף וולך בלטביה. ב-27–28 באוקטובר 2005 השתתף נשיא לטביה בפורום הכלכלי "דיאלוג ליכטנשטיין 2005" שאורגן על ידי ממשלת ליכטנשטיין בואדוץ.

== שיתוף פעולה כלכלי ==
לאחר ההצטרפות ל, בשיתוף פעולה כלכלי עם ליכטנשטיין, לטביה יכולה לנצל את הסכם האזור הכלכלי האירופי (EET) - תנועה חופשית של סחורות (למעט סחורות חקלאיות ודיג, שרק חלקן כלולות בהסכם), הון, אנשים ושירותים. הסכם EET נחתם בין כל המדינות החברות באיחוד האירופי, כמו גם נורווגיה, איסלנד וליכטנשטיין. בין 1999 למחצית הראשונה של 2005, היקפי סחר החוץ של לטביה עם ליכטנשטיין היו קטנים, למעט שנת 2000, אז היבוא מליכטנשטיין גדל במהירות ל-2.8 מיליון דולר. הייצוא של לטביה לליכטנשטיין בשנים 1999–2000 היה קטן מאוד, ומ-2001 עד 2004 הוא ירד לאפס. במחצית הראשונה של 2005, מחזור סחר החוץ של לטביה עם ליכטנשטיין היה 28.4 אלף דולר. היצוא לליכטנשטיין הסתכם ב-0.4 אלף דולר. מנגד, היבוא מליכטנשטיין הסתכם ב-28 אלף דולר.

== נציגויות דיפלומטיות ==
* לטביה מיוצגת בליכטנשטיין באמצעות שגרירותה בווינה, אוסטריה, ובנוסף מחזיקה קונסוליית כבוד בבלצרס.
* האינטרסים של ליכטנשטיין בלטביה מיוצגים על ידי שגרירות שווייץ בריגה.

== קישורים חיצוניים ==

== הערות שוליים ==
אריה ליב לופיאן

הרב אריה ליב לופיאן (ה'תר"ע, 1910 - ז' באלול ה'תשל"ט, 30 באוגוסט 1979) היה רב וראש ישיבה אנגלי-אורתודוקסי יליד ליטא. בנו של רבי אליהו לופיאן. חידושיו נקבצו בספר "נאות אריה".

כיהן במשך למעלה מעשרים שנה כראש ישיבת גייטסהד באנגליה.

==ביוגרפיה==
אריה ליב לופיאן נולד בעיר קלם, אז באימפריה הרוסית וכיום בליטא. אביו, הרב אליהו לופיאן היה רב בישיבת אור תורה בעיר.

בגיל הנעורים למד בישיבת אור ישראל בסלבודקא אצל רבי יחזקאל ברשטין, ובישיבת טלז אצל רבי יוסף ליב בלוך ורבי חיים רבינוביץ.

בשנת ה'תרפ"ט, 1929, היגרה משפחתו ללונדון באנגליה, שם עבר ללמוד בישיבת "עץ חיים". בשנת ה'תרצ"ח, 1938, התחתן עם ציפה לבית לוי, ביתו של משה לוי. הזוג התגורר בלונדון, שם נולדו ילדיהם הראשונים.

בשנות הארבעים, עברו אריה ליב וציפה לצפון-מזרח אנגליה, לקהילה היהודית בעיר גייטסהד, ובשנת 1948 הוא החל ללמוד בכולל האברכים בגייטסהד בראשות רבי אליהו אליעזר דסלר, ובמקביל החל למסור שיעורים בתלמוד בישיבת בית יוסף בגייטסהד.

בראשית שנות החמישים, רבי אריה ליב הציע לגיסו רבי אריה זאב גורביץ להצטרף לצוות הישיבה של גייטסהד שהתרחבה אז בעקבות גל פליטים שבאו לאנגליה לאחר מלחמת העולם השנייה. הרב גורביץ נענה להזמנה, והצטרף לצוות.

רבי אריה ליב התמנה כראש ישיבת גייסטהד בשנת 1952. בתקופתו גדלה הישיבה ושילשה את מספר תלמידיה והפכה להיות אחד המרכזים התורניים הגדולים באירופה.

==משפחתו==
* בנו רבי גרשון לופיאן כיהן כרב ודיין בלונדון, נפטר ב-2014
* בתו שרה נישאה לבן דודה הרב אברהם גורביץ ראש ישיבת גייטסהד

==קישורים חיצוניים==
* [https://isheiisrael.wordpress.com/2018/01/29/רבי-אריה-ליב-לופיאן/ רבי אריה ליב לופיאן באתר "אישי ישראל"]
* [https://www.geni.com/people/Harav-Aryeh-Lopian/6000000007966942367 רבי אריה ליב לופיאן באתר Geni]
לבבות בודדים

לבבות בודדים (באנגלית: Lonelyhearts) הוא סרט דרמה אמריקאי בשחור-לבן משנת 1958 בבימויו של טנסנט דונהיו, עם מונטגומרי קליפט, דולורס הארט, רוברט ראיין ומורין סטייפלטון בתפקידים הראשיים.

התסריט מבוסס על הרומן "גברת לבבות בודדים" של נתנאל וסט משנת 1933 ועל המחזה בשם זה הועלה בברודוויי ב-1957. על הספר הופק גם סרט בב-1933 וסרט טלוויזיה ב-1983.

זאת הופעתה הקולנועית הראשונה של מורין סטייפלטון והיא הייתה מועמדת על כך ל-פרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר - סרט קולנוע.

==תקציר העלילה==
אדם ווייט (מונטגומרי קליפט) הוא סופר מתוסכל שמבקש להיות עיתונאי. הוא פוגש בבר את פלורנס שרייק (מירנה לוי) ופותח אתה בשיחה. פלורנס היא אשתו של העורך הראשי של עיתון ה"כרוניקל", ויליאם שרייק (רוברט ראיין).

שרייק מגיע לבר וחשדו נופל על ווייט הצעיר והיפה. חיי הנישואין שלהם מלאים בבגידות מצד שניהם. פלורנס אומרת לבעלה כי אדם מבקש עבודה בעיתון. שרייק מטיל עליו להיות עורך הטור "גברת הלבבות המודדים" בו יקבל מכתבי קוראים המפרטים את בעיותיהם וצרותיהם וישתדל לענות להם. אדם מקבל את התפקיד מחוסר ברירה.

אדם יושב בחדר עם העיתונאים נד גייטס (ג'קי קוגן) ופרנק גולדסמית' (מייק קלין) שלועגים לו על תפקידו.

לאדם יש בת זוג אוהבת בשם ג'סטי סרג'נט (דולורס הארט) שגרה עם אביה האלמן ושני אחיה. הוא אוהב אותה אבל משקר בקשר לחייו. שמו האמיתי הוא לסיטר ואביו נידון ל-25 שנות מאסר לאחר שרצח את אשתו ואת מאהבה. בעת שהוא אומר לה כי הוא נוסע לבית יתומים בו גדל עד גיל 18 לאחר שהוריו נהרגו בתאונת דרכים, הוא למעשה נוסע לבקר את אביו הכלוא. רק בסוף הוא מגלה לה את האמת. היא מופתעת ומזועזעת אך לבסוף והיא מקבלת אותו.

אדם לא מרוצה מתפקידו ומבקש לעזוב. שרייק מנסה לשכנע אותו להישאר ולהזמין לשיחה את אחד/אחת "הלבבות הבודדים". הבחירה נופלת על פיי דויל (מורין סטייפלטון). היא מגיעה אליו בחרדה ומספרת על צרותיה עם בעלה הנכה והאימפוטנט אליו היא נשואה כבר 11 שנה.

אדם משוחח איתה ומרגיע אותה, היא מתאהבת בו אך הוא דוחה אותה בעדינות. בעלה פאט דויל (פרנק מקסוול) שומע את השיחה שלה בטלפון עם אדם ומנסה להתקיף אותה אך היא מאיימת עליו בסכין. הוא מגיע למערכת העיתון ומתכונן לירות באדם, אבל אדם מרגיע אותו והוא שומט את האקדח.

אדם מתפטר מהעיתון ויוצא עם ג'סטי לדרך חדשה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מונטגומרי קליפט
|אדם ווייט
|
|-
|רוברט ראיין
|ויליאם שרייק
|עורך עיתון
|-
|דולורס הארט
|ג'סטי סרג'נט
|חברה של אדם
|-
|מירנה לוי
|פלורנס שרייק
|
|-
|מורין סטייפלטון
|פיי דויל
|
|-
|ג'קי קוגן
|נד גייטס
|עיתונאי
|-
|מייק קלין
|פרנק גולדסמית'
|עיתונאי
|-
|פרנק מקסוול
|פאט דויל
|
|}

==קישורים חיצוניים==

* [https://www.youtube.com/watch?v=-iSBLVeE2fE לבבות בודדים], באתר יוטיוב
* [https://www.tcm.com/tcmdb/title/17637/lonelyhearts/#overview לבבות בודדים], באתר TCM
* [https://www.archives.gov.il/archives/Archive/0b07170680319da6/File/0b071706807d26b6 חיי שקר - צנזורה לסרטים ומחזות], באתר ארכיון המדינה

==הערות שוליים==

קטגוריה:סרטי 1958
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי שחור-לבן אמריקאיים
קטגוריה:סרטי יונייטד ארטיסטס
קטגוריה:סרטי דרמה אמריקאיים
דה-קומוניזציה של אוקראינה

פסלו של לנין מוסר, ספטמבר 2014
דה-קומוניזציה של אוקראינה (באוקראינית: Декомунізація в Україні) הייתה יוזמה של ממשלת אוקראינה, לאחר התפרקות ברית המועצות, לטיהור עמדות השפעה בחברה באוקראינה מסמלי המשטר הסובייטי, בעיקר בתחום התרבות ובמתן השמות ליישובים ברחבי המדינה, והן כללו הסרה ופירוק סמלים ופסלים המקושרים למשטר הסובייטי (כולל מתקופת מלחמת העולם השנייה), וכן איסור בחוק על פעולתם של ארגונים המקושרים עם הסובייטים או עם הנאצים. ב-15 במאי 2015 חתם נשיא אוקראינה פטרו פורושנקו על סדרת צוים לתקופה של שישה חודשים, בהן הוסרו למעשה סמלים קומוניסטים מאנדרטאות ברחבי המדינה (סמלים שהכילו את דיוקניהם של לנין, סמלי הפטיש והמגל וכן סמלים רוסיים מובהקים אחרים. בנוסף, שמות של 22 ערים ועוד 44 יישובים שונו כך שלא ישאו עוד את השם הניתן להם על ידי המשטר במוסקבה, רובן במחוז דונצק במזרח אוקראינה. לפי הצו, היה על כל הראשויות המקומיות לטפל בשינויי השמות עד 21 בנובמבר 2015. הוחלט גם שאם הראשות המקומית תיכשל בהענקת השם החדש למקום, ההערכה בעניים תעבור לראשות גבוהה יותר וההחלטה תינתן עד 21 במאי 2016. באותה השנה, שונו שמותיהם של 51,493 רחובות ו-987 ערים וישובים, וכן הוסרו 1,320 פסלי לנין ועוד 1,069 מוניומנטים קומוניסטים אחרים.

ב-24 ביולי 2015 החליט שר הפנים של אוקראינה, ארסן אבקוב, לאסור על שלושת המפלגות הקומוניסטיות באוקראינה (Комуністична партія України, Комуністична партія України (оновлена) ו-Комуністична партія робітників і селян) מלהשתתף במערכת הבחירות. בפועל, מפלגות אלו הוצאו מחוץ לחוק ב-30 בספטמבר וב-16 בדצמבר 2015.

== ראו גם ==
* דה-נאציפיקציה
* הסכסוך האוקראיני-רוסי

== קישורים חיצוניים ==

== הערות שוליים ==

קטגוריה:הסכסוך האוקראיני-רוסי
קטגוריה:2014 באוקראינה
קטגוריה:2015 באוקראינה
קטגוריה:2016 באוקראינה
קטגוריה:אוקראינה: פוליטיקה
קטגוריה:אוקראינה: תרבות
קטגוריה:אנטי קומוניזם
גוש מערבא

גוש מערבא הוא גוש התנחלויות הנמצא בשומרון, במערב חבל מועצה אזורית מטה בנימין, ומכיל את ההתנחלויות ברוכין, עלי זהב, לשם, שחרית ופדואל. הגוש ממוקם כ-3 ק"מ צפונית לבית אריה-עופרים, 7 ק"מ מצפון-מזרח לאלעד, וכ-14 ק"מ מצפון למודיעין עילית, באזור דרום-מערב השומרון וגובהו נע בין 300 ל-400 מטרים מעל פני הים. בשל קרבתו ל וגובהו הרב, ניתן לצפות ממנו על אזור השרון וגוש דן בבירור, מאשדוד בדרום ועד נתניה בצפון. באזור זה נמצאת המרפסת של המדינה, ממנה ניתן לראות ביום ברור את כל גוש דן, ההגדרה המורחבת לגוש כוללת את היישובים בית אריה-עופרים, רבבה, ברקן וקריית נטפים.

גוש ההתיישבות נוסד ב-1983 כאשר הוקמו היישובים ברוכין ועלי זהב על שם עליזה בגין אשתו של ראש הממשלה דאז מנחם בגין, ולאחר מכן הוקמו היישובים פדואל ב-1984 ולשם ב-2013.

כיום מונה הגוש כ-23,000 תושבים, חלק גדול מתושבי היישוב עובדים באזור התעשייה ברקן, ובעיר אריאל ובאוניברסיטת אריאל בשומרון.

תושבי האזור סובלים מהתנכלויות טרור כגון פיגועי אבנים ופיגועי ירי מפורעים ערבים מהכפרים השכנים בורוקין, דיר בלוט, ראפאת וכפר א-דיכ.<ref></ref>

באזור זה ישנן גם תגליות ארכאולוגיות ביניהן חורבת דיר סמען ודיר קלעה, שתיהן מהתקופה הביזנטית בארץ ישראל.
==קישורים חיצוניים==
* 
==הערות שוליים==

*
קטגוריה:התנחלויות ביהודה ושומרון
קטגוריה:ההתיישבות היהודית בארץ ישראל
קטגוריה:מועצה אזורית שומרון
מערבא
תחנאות

ממוזער
תחנאות (בערבית: تحناوت) הוא יישוב וקומונה כפרית למרגלות הרי האטלס הגבוהים במרוקו. הוא נמצא בפרובינציית אלחוז (الحوز) שבמחוז מרקש-אספי, כ-35 קילומטר דרומית למרקש. בשנת 2004 חיו בתחום המוניציפלי של תחנאות 29,562 תושבים, מתוכם 6,585 במרכז הכפר ו-22,977 בפזורה הכפרית שסביבו.

== גאוגרפיה ==
היישוב נמצא על ואדי ריראיה (غيغاية), יובל של התאנסיפת, בגובה של כ-1,000 מטר מעל פני הים. האקלים באזור הוא צחיח למחצה. כמות המים בוואדי היא הגבוהה ביותר בעונת הפשרת השלגים, מרץ–מאי. בחודשים אפריל ומאי ספיקתו מגיעה לכ-3.25 מ"ק לשנייה בממוצע, והיא יורדת בהדרגה לאחר מכן לפחות מחצי מ"ק בשנייה בחודשים אוגוסט וספטמבר.

== תרבות ==
מרבית האוכלוסייה בתחנאות היא ברברית. עד 1964 הייתה במקום קהילה יהודית, ובמקום יש בית עלמין יהודי.

מאמר אתנוגרפי משנת 1979 תיאר את השוק שבמרכז הכפר כאזור מלבני, מוקף חומת לבנים, ובו מסחר במוצרי צריכה ומלאכה, שמתנהל באוהלים. השוק פעיל גם כיום, בימי שלישי.

מאז שנת 2000, פועל בכפר סטודיו, גלריה ובית הארחה לאמנים "אל-מקאם", יוזמה של האמן המרוקאי מוחמד מורביתי. ב-2015 נוסד ליד הכפר בית יתומים, שבו כ-170 ילדים, בעזרת תרומה של הנדבן השווייצרי הנסיורג הובר.

==קישורים חיצוניים ==

* [https://en.db-city.com/Morocco--Marrakech-Safi--Al-Haouz--Tahannaout מידע כללי על העיירה והסביבה]

== הערות שוליים ==

קטגוריה:מרוקו: יישובים
פולארין באלוגון

פולארין ג'רי באלוגון (באנגלית: Folarin Jerry Balogun; נולד ב-3 ביולי 2001 בניו יורק שבניו יורק, ארצות הברית) הוא כדורגלן אנגלי יליד ארצות הברית המשחק בעמדת החלוץ בקבוצת מונקו מליגת העל הצרפתית ובנבחרת ארצות הברית.

== קריירת מועדונים ==
באלוגון הצטרף למחלקת הנוער של ארסנל בגיל שמונה. בשנת 2020 החל לשחק בקבוצה הבוגרת של המועדון במסגרת הפרמייר ליג.

ב-12 בינואר 2022 הושאל באלוגון למידלסברו מהפוטבול ליג צ'מפיונשיפ עד לתום עונת . ב-15 בינואר ערך את הופעת הבכורה שלו במועדון, בניצחון 2-1 על רדינג במסגרת המחזור ה-27 בליגה. ב-8 במרץ הבקיע את שער הבכורה שלו במועדון, בהפסד 4-1 לשפילד יונייטד במסגרת משחק השלמה למחזור ה-26 בליגה. בסך הכל ערך 18 הופעות ליגה במדי המועדון, בהן הבקיע שלושה שערים.

ב-3 באוגוסט 2022 הושאל באלוגון למשך עונה אחת לסטאד ריימס מליגת העל הצרפתית. ב-7 באוגוסט ערך את הופעת הבכורה שלו במועדון, בהפסד 4-1 לאולימפיק מרסיי במסגרת המחזור הראשון בליגה לעונת 2022/2023. במשחק זה הבקיע את שער הבכורה שלו במועדון. לאחר 20 משחקים בסטאד ריימס, הוא הבקיע 14 שערים, הכי הרבה בליגה.

ב-30 באוגוסט 2023 חתם באלוגון במונקו לחמש שנים.

== נבחרת לאומית ==
לאורך כל הגילאים הצעירים באלוגון ייצג את הנבחרות הצעירות של אנגליה וביוני 2023 הוא בחר לייצג את לראשונה את נבחרת ארצות הברית, המדינה בה נולד. הוא ערך את הופעת הבכורה שלו במדים הלאומיים במסגרת שלב חצי הגמר של ליגת האומות של CONCACAF בניצחון 3-0 על נבחרת מקסיקו בו גם פתח לראשונה בהרכב. באותו החודש, שלושה ימים לאחר מכן, הוא גם כבש לראשונה במדי הנבחרת בניצחון 2-0 על נבחרת קנדה באותו הטורניר.

נכלל בסגל בקופה אמריקה 2024.

== תארים == 
;ארצות הברית
*ליגת האומות של צפון אמריקה (2) 2022/2023, 2023/2024

;אישיים 
*11 השחקנים הטובים ביותר בגמר ליגת האומות של CONCACAF

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:ניו יורק: כדורגלנים
קטגוריה:כדורגלני ארסנל
קטגוריה:כדורגלני מידלסברו
קטגוריה:כדורגלני סטאד ריימס
קטגוריה:כדורגלני מונקו
קטגוריה:כדורגלני נבחרת ארצות הברית
קטגוריה:כדורגלני קופה אמריקה 2024
קטגוריה:ספורטאים זרים בצרפת
קטגוריה:אנגלים שנולדו ב-2001
קטגוריה:אמריקאים שנולדו ב-2001
חנוכייה לי יש

חנוכייה לי יש הוא שיר לחג החנוכה מאת שרה גלוזמן, אשר הולחן על ידי ניסן כהן-מלמד והתפרסם בתחילת שנות ה-50 של המאה ה-20 לכל המאוחר.

שירה של גלוזמן, סופרת ומשוררת ילדים, התפרסם כנראה לראשונה בעיתון "דבר לילדים". בשנת 2014 סיפר בנה אפרים:
:כשהייתי בן ארבע [בסביבות שנת 1954] חזרתי מהגן ושרתי את "חנוכיה לי יש" שהגננת לימדה אותנו. אמא הופתעה ואמרה: השיר הזה נשמע לי מוכר... מתברר שהמלחין ראה כנראה את השיר ב"דבר לילדים" והלחין אותו, והוא נהיה ללהיט בגני הילדים בארץ. איש לא טרח אפילו לספר לאמא על כך.

באתר זמרשת מתועדת הקלטה של השיר משנת 1951.
בשנת 1955 נכלל השיר בקובץ "שירי חג וטבע: חוברת שירים ומנגינות", שערך יחזקאל בראון, והופיע בהוצאת סמינר הקיבוצים – המעבדה הפדגוגית.

השיר זכה לביצועים רבים, שאחד הבולטים שביניהם הוא של הזמר דודו אלהרר בין מבצעי השיר הנוספים: עוזי חיטמן, חני נחמיאס, רינת גבאי, מיכל צפיר, יפה ירקוני וציפי שביט.

בשנת 2008 נכלל השיר באלבום "שירי הילדים הגדולים בכל הזמנים".

==קישורים חיצוניים==

;ביצועים
* 
* 

== הערות שוליים ==

קטגוריה:שירי חנוכה
קטגוריה:שירי ילדים
קטגוריה:שירים בעברית
קטגוריה:שירי שנות ה-1950
קטגוריה:נרות חנוכה
ז'ואאו פדרו (כדורגלן יליד 2001)

ז'ואאו פדרו ז'ונקיירה ז'סוס (בפורטוגזית: João Pedro Junqueira Jesus; נולד ב-26 בספטמבר 2001 בריבייראו פרטו שבברזיל) הוא כדורגלן ברזילאי המשחק בעמדת החלוץ בקבוצת ברייטון אנד הוב אלביון מהפרמייר ליג.

== קריירת מועדונים ==
ז'ואאו פדרו גדל במחלקת הנוער של פלומיננסה. הוא ערך 29 הופעות ליגה במדי הקבוצה הבוגרת של המועדון, בהן הבקיע חמישה שערים.

ב-29 באוקטובר 2019 חתם ז'ואאו פדרו בווטפורד מהפרמייר ליג. לאחר שלוש עונות בקבוצה עם 23 שערים, חתם במאי 2023 בברייטון אנד הוב אלביון מהפרמייר ליג, עליו היא שילמה 30 מיליון אירו. הוא כבש שער בכורה בהופעת הבכורה בקבוצה, בניצחון 1–4 על לוטון טאון במחזור הפתיחה של עונת 2023/2024.

== קריירה בינלאומית ==
ב-6 בנובמבר 2023 קיבל פדרו זימון בכורה לנבחרת ברזיל, וב-16 בנובמבר עלה כמחליף במשחק הנבחרת מול קולומביה, משחק שבו ברזיל הפסידה 2-1.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני פלומיננסה
קטגוריה:כדורגלני ווטפורד
קטגוריה:כדורגלני ברייטון אנד הוב אלביון
קטגוריה:כדורגלני נבחרת ברזיל
קטגוריה:ברזילאים שנולדו ב-2001
מקסימיליאן באייר

מקסימיליאן באייר (בגרמנית: Maximilian Beier; נולד ב-17 באוקטובר 2002 בברנדנבורג שבגרמניה) הוא כדורגלן גרמני המשחק בקבוצת בורוסיה דורטמונד.

== קריירת מועדונים ==
באייר גדל במחלקות הנוער של ברנדנבורג SC סוד, אנרגי קוטבוס והופנהיים. ב-8 בפברואר 2020 ערך את הופעת הבכורה שלו בקבוצה הבוגרת של המועדון, בהפסד 0–1 לפרייבורג במסגרת המחזור ה-21 בבונדסליגה לעונת 2019/2020.

ב-19 באוגוסט 2021 הושאל למשך עונה אחת להנובר 96 מהבונדסליגה השנייה. ב-8 ביוני 2022 הוארכה ההשאלה בעונה נוספת.

ב-12 באוגוסט 2024 חתם באייר לחמש שנים בבורוסיה דורטמונד.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני הופנהיים
קטגוריה:כדורגלני הנובר 96
קטגוריה:כדורגלני בורוסיה דורטמונד
קטגוריה:כדורגלני נבחרת גרמניה
קטגוריה:כדורגלני יורו 2024
קטגוריה:גרמנים שנולדו ב-2002